section_heading: Životopis
paragraph_text: Rođena u Beogradu. 1963. u Zagrebu je diplomirala psihologiju na Filozofskom fakultetu. Od 1961. na toj ustanovi bila je laborantica i asistentica u tadašnjem Psihologijskom institutu. Od 1970. je laborantica i asistentica na Odsjeku na psihologiju sve do 1996.; u međuvremenu je na toj ustanovi 1976. godine doktorirala temom Utjecaj postupnog porasta i trajanja podražaja na apsolutnu osjetljivost u području električnog okusa. Od 1986. redovnom je profesoricom eksperimentalne i fiziološke psihologije. Njen znanstveno-istraživački interes usmjeren je najviše na područje psihofizike, psihofiziologije osjeta i zdravstvene psihologije. Napisala je veći broj radova u domaćim i stranim časopisima.